Kembrianu kalni
Kembrianu kalni (velsiešu: Mynyddoedd Cambria, angļu: Cambrian Mountains) ir apmēram 60 kilometrus garas kalnu grēdas Velsas vidienē, kas stiepjas ziemeļu - dienvidu virzienā. Augstākā virsotne - 752 metrus augstais Pimlimonveurs. Kalniem dažkārt pieskaita arī Snoudoniju un Brekonbīkonsus. Kembrianu kalnu reģions ir lauksaimnieciski mazvērtīgs un mazapdzīvots, tomēr tiem ir liela nozīme apkārtējo reģionu ūdensapgādē.